Shenoblemus

Shenoblemus  er en slekt av biller i delgruppen (underfamilien) skyggeløpere (Trechinae) i familiegruppen løpebiller.

Utseende 
En liten (2,5 millimeter), avlang, halvblank, gulbrun, blind løpebille. Oversiden har kraftig, nettmasket mikroskulptur. Hodet er avrundet firkantet med sterkt reduserte fasettøyne, forholdsvis korte kjever, rundede furer i pannen. Antennene er nokså kraftige, noe over halve kroppslengden. Pronotum er avrundet trapesformet, dekkvingene nesten jevnbrede med litt utydelige rader av ganske grove punkter.

Levevis 
Artene har et underjordisk levevis, og kan finnes i huler og gruver.

Utbredelse 
Slekten er kjent fra Kina (Anhui).

Systematisk inndeling 
Systematikken følger Carabidae of the World. 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Trechini Bonelli, 1810 
 delgruppe Trechina Bonelli, 1810
 Slekten Shenoblemus Fang, Li, Wang & Tian, 2020 
 Shenoblemus minusculus Fang, Li, Wang & Tian, 2020

Referanser

Eksterne lenker 
 

skyggeløpere
Biller formelt beskrevet i 2020
Kinas insekter